laion/Wikipedia-Exotic huggingface dataset:
לאיוש לנקאי (מנהל תיאטרון)

לאיוש לנקאי (במקור לאוטר או ויינוורם, בהונגרית: Lenkei Lajos; בודפשט, 23 בנובמבר 1914 – מאטרהזה, 20 במרץ 1971) היה עיתונאי יהודי-הונגרי, מנהל תיאטרון. לאיוש לנקאי נולד במשפחה יהודית, בנם של דז'ה לאוטר (1889–1967) עובד מסחרי ושל אילונה ויינבורם. הוריו התחתנו בשנת 1918 ומכאן ואילך הוא נשא את שם המשפחה לאוטר, ומאוחר יותר, כמו אביו, שינה אותו ללנקאי. לנקאי סיים את לימודיו בפקולטה למדעי הרוח באוניברסיטת בודפשט (כיום שמו אוניברסיטת אטווש לוראנד). לא ידוע על קורותיו בתקופת השואה, אך בתום מלחמת העולם השנייה, בשנת 1945 הצטרף למפלגה הקומוניסטית ההונגרית לפעילות ברובע 6 של בודפשט. בין השנים 1945 - 1948 עמד בראש "אגודת התרבות ההונגרית-סובייטית". משנת 1949 עמד בראש מחלקת התרבות של מפלגת העובדים ההונגרית (MDP) בוועדת בודפשט, ואחר כך מונה למנכ"ל "המרכז לתרבות עממית בבודפשט". בין השנים 1950–1956 היה ראש מדור התרבות של העיתונים "אור" (Világosság) ושל "בודפשט בערב" (Esti Budapest). לאחר המרד ההונגרי (שמכונה בהונגריה מהפכת 1956) עבד במחלקת השכנוע והתעמולה של ועד המפלגה. בהמשך היה העורך הראשי של "ארץ-עולם" (Ország-Világ), ומשנת 1957 היה העורך הראשי של המגזין רב התפוצה "קולנוע, תיאטרון, מוזיקה" (Film Színház Muzsika). בשנים 1962 - 1971 הוא היה מנהל תיאטרון הקומדיה של בודפשט. הוא גם תרגם את יצירותיהם של סופרים רוסים להונגרית. נפטר בשנת 1971. רעייתו הייתה ד"ר אדריאן שטובר, אותה נשא בשנת 1946 בבודפשט. בתם היא העורכת יוליה לנקאי (1952). למען התרבות הסוציאליסטית (1955) מדליית הכבוד של הרפובליקה העממית דרגת זהב מדליית מסדר העבודה דרגת כסף (1964) מדליית ההנצחה ליובל השחרור לאיוש לנקאי באתר People לאיוש לנקאי באתר Arcanum לאיוש לנקאי בלקסיקון אמנות הבמה לאיוש לנקאי בארכיב של בודפשט "Születési bejegyzése a Budapest VII. kerületi polgári születési akv. 2321/1914. folyószáma alatt". "Halotti bejegyzése a gyöngyösi polgári halotti akv. 140/1971. folyószáma alatt". "Gyászjelentése (1971)". "Lenkei (Lauter) Dezső halotti bejegyzése a Budapest VII. kerületi polgári halotti akv. 82/1967. folyószáma alatt". "Szülei házasságkötési bejegyzése a Budapest VII. kerületi polgári házassági akv. 573/1918. folyószáma alatt". "Lenkei Lajos | Magyar életrajzi lexikon | Reference Library". www.arcanum.hu. "Lenkei Lajos". mek.oszk.hu (באנגלית).
בוסתנאי עודד

בוסתנאי עודד (נולד ב-1933) הוא חוקר ההיסטוריה של עם ישראל בתקופה הקדומה. בוסתנאי עודד נולד בירושלים להורים שעלו מעדן. הוא שירת בצה"ל בשנים 1951–1953 ולאחר מכן למד תנ"ך והיסטוריה באוניברסיטה העברית. בשנת 1958 קיבל תואר ראשון במדעי הרוח מהאוניברסיטה העברית בירושלים, ובתחילת 1960 קיבל תעודת הוראה. בשנת 1960 קיבל את הפרס על שם חנה, זאב וברוך בן ישי, על עבודתו "מדיניות החוץ של יהודה מודגמת בתקופת אחז". בתחילת 1968 קיבל את פרס מפעל הפיס על עבודת הדוקטורט שלו, "המעמד המדיני של עבר הירדן הישראלי בתקופת המלוכה (עד חורבן שומרון)". בשנת 1969 זכה לתואר דוקטור להיסטוריה של עם ישראל, ומונה למרצה באוניברסיטת חיפה. עודד לימד במכללת שאנן והיה דיקן לימודים מתקדמים והמנהל האקדמי של מכללת תל חי. כן היה בין כותבי אנציקלופדיה מקראית וסדרת עולם התנ"ך בהוצאת דוידזון-עתי. בוסתנאי עודד, תולדות עם ישראל בימי בית ראשון (כרכים א–ד), האוניברסיטה הפתוחה, 2007–2008 בוסתנאי עודד, גלות ישראל ויהודה באשור ובבל (מאות ח–ו לפנה"ס), פרדס הוצאה לאור, חיפה, תש"ע 2010 מדיה וקבצים בנושא בוסתנאי עודד בוויקישיתוף בוסתנאי עודד, ברשת החברתית Goodreads בוסתנאי עודד, באתר Academia.edu בוסתנאי עודד (1933-), דף שער בספרייה הלאומית בוסתנאי הוא שמו הפרטי עודד, בוסתנאי, האגודה לטיפוח חברה ותרבות, מורשת יהדות תימן תואר בוגר במדעי הרוח, הארץ, 8 במאי 1958 מקבלי תעודות הוראה תיכונית תש"ך, הארץ, 11 בינואר 1960 האוניברסיטה העברית, הצופה, 7 בינואר 1960 9 מענקי מחקר הוענקו על ידי מפעל הפיס, מעריב, 8 בינואר 1968 האוניברסיטה העברית, למרחב, 10 ביולי 1969 מינויים במכון האוניברסיטאי בחיפה, דבר, 16 ביולי 1969 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אברהם גרינבוים (רב)

הרב אברהם גרינבוים (ה'תר"צ, 1930 - י"ז בסיון ה'תשס"א, 7 ביוני 2001) היה רב אורתודוקסי וראש ישיבה בבני ברק. מותו הוא אחד ממקרי הרצח שעדיין לא נפתרו בשווייץ. גרינבוים נולד בשנת 1930 בפולין. הוא שרד את מלחמת העולם השנייה במחנה עבודה בסיביר, בעוד הוריו נרצחו על ידי הגרמניה הנאצית, במולדתו פולין. בביקור בשווייץ, ביום חמישי, נורה גרינבוים סמוך לשעה 22:00 בכביש ווברשטראסה ליד כיכר האלוויל, כשהיה בדרכו לתפילת ערבית. שני הכדורים, שנורו ממרחק של פחות משני מטרים, פגעו בגרינבוים בפלג גופו העליון. מעטפה שהכילה יותר מ-1,000 פרנקים שווייצרים שקיבל מתרומות שאסף לכולל ביבנה, כמו גם כרטיסי הטיסה שלו, נמצאו על גופתו. יש הטוענים כי ברצח היו מעורבים קבוצת הטרור הימנית הגרמנית NSU, אולם, נכון לשנת 2017, לא הייתה כל הוכחה לקשר כזה. הרדיו בציריך הודיע כי הרוצח הוא ככל הנראה ממוצא טורקי או בוסני. המשטרה בציריך מעריכים כי הוא נרצח מסיבות אנטישמיות או לאומניות. בנוסף, שגריר ישראל בשווייץ, יגאל ענתבי, מסר כי באותו היום בו נרצח גרינבוים, הגיעו מכתבים אנטישמיים רבים לשגרירות. ב-10 ביוני 2001, הוא הובא למנוחות בישראל. ניצן הורוביץ, הרצח בציריך: אברהם גרינבוים נורה פעמיים, אך לא נשדד, באתר הארץ, 10 ביוני 2001 משטרת שוויץ עצרה חשוד ברצח הרב גרינבוים, באתר ynet, 10 ביוני 2001 הרב גרינבוים שנרצח בשוויץ הובא למנוחות בישראל, באתר ערוץ 7, 11 ביוני 2021
הפקולטה למדעים מדויקים באוניברסיטת בר-אילן

הפקולטה למדעים מדויקים באוניברסיטת בר-אילן היא פקולטה באוניברסיטת בר-אילן שברמת גן. במסגרת הפקולטה לומדים כ-2,000 סטודנטים ועשרות פוסט-דוקטורנטים בארבע מחלקות: כימיה, מדעי המחשב, מתמטיקה ופיזיקה. דקנית הפקולטה היא פרופ' שרית קראוס. בעבר כיהנו בתפקיד זה פרופ' שלמה הבלין (זוכה פרס ישראל לפיזיקה) ופרופ' מלכה שפס, (הדיקנית החרדית הראשונה בארץ). המחלקה למתמטיקה - מציעה תוכניות לימודים לשלושה תארים - בוגר במדעים (B.Sc.), מוסמך למדעים (M.Sc.), ודוקטורט לפילוסופיה (Ph.D). ראש המחלקה הוא פרופ' יורם לוזון. המחלקה למדעי המחשב - מקיימת תוכניות לימוד לתואר ראשון, שני ושלישי, וכן תוכניות לתלמידי תיכון. ראש המחלקה הוא פרופ' גל קמינקא. המחלקה לכימיה - נוסדה ב-1955. ראש המחלקה הוא פרופ' דוד זיתון. המחלקה לפיזיקה - נוסדה בשנת 1955 על ידי פרופ' משה ימר ופועלים בה כ-30 אנשי סגל ו-400 סטודנטים שבראשם פרופ' ליאור קליין. קונסורציום לרובוטיקה מרכז גלברד למדעי המתמטיקה מרכז לכימיה תרופתית על שם ברנרד מרקוס מכון אמי נתר למתמטיקה המרכז למוליכות על המרכז האינטרדיציפלאנרי הביופיזיקלי מרכז מחקר לאומי להנעה אלקטרוכימית המחלקה לפיזיקה באוניברסיטת בר-אילן אתר האינטרנט הרשמי של הפקולטה למדעים מדויקים באוניברסיטת בר-אילן אודות הפקולטה | הפקולטה למדעים מדויקים, באתר אוניברסיטת בר-אילן דקנית הפקולטה למדעים מדויקים, פרופ' שרית קראוס | אוניברסיטת בר-אילן, באתר www.biu.ac.il דבר ראשון, ‏גאווה לאומית: הכירו את כלות וחתני פרס ישראל התשע"ח, באתר דבר העובדים בארץ ישראל, 18 באפריל 2018 ג'ודי מלץ, לראשונה: אשה מונתה לרקטור אוניברסיטת בר אילן, באתר הארץ, 18 ביוני 2014 הדיקנית החרדית הראשונה, והמתמטיקה של האמונה, באתר ynet, 18 באוקטובר 2013 אודות המחלקה | המחלקה למתמטיקה, באתר math.biu.ac.il סגל אקדמי בכיר | המחלקה למתמטיקה, באתר math.biu.ac.il סגל אקדמי | CS@BIU, באתר cs.biu.ac.il סגל אקדמי | המחלקה לכימיה, באתר ch.biu.ac.il דבר ראש המחלקה | המחלקה לפיזיקה, באתר physics.biu.ac.il סגל אקדמי | המחלקה לפיזיקה, באתר physics.biu.ac.il מרכזים ומכוני מחקר | הפקולטה למדעים מדויקים, באתר אוניברסיטת בר-אילן ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
ג'רר פורשלה

ג'רר פורשלה (בצרפתית: Gérald Forschelet; נולד ב-19 בספטמבר 1981) הוא כדורגלן עבר טהיטי, ששיחק בעמדת הקשר. פורשלה התחיל את הקריירה שלו בקאן. ב-17 בפברואר 2001, פורשלה ערך את הופעת הבכורה שלו בקבוצה הבוגרת במשחק הליגה נגד מונפלייה. בפברואר 2002, פורשלה חתם בבולטון וונדררס מהפרמייר ליג, בה לא הצליח לצבור דקות משחק. בקיץ 2003, פורשלה הושאל לנשאטל גזמקאס מליגת העל השווייצרית, בה רשם 24 הופעות וכבש 6 שערים. בקיץ 2004, פורשלה חתם באיסטרס מליגת העל הצרפתית. בתקופתו באיסטרס, פורשלה סבל מפציעות ורשם רק 2 הופעות. בקיץ 2005, פורשלה חתם בשרלרואה מליגת העל הבלגית, במדיה רשם 14 הופעות וכבש שער אחד. בינואר 2007 עברה פורשלה חתם באסירינסקה מהליגה השוודית השלישית. בהמשך הקריירה, שיחק בטוביזה וסיטה ספורט. ג'רר פורשלה, באתר Transfermarkt ג'רר פורשלה, באתר Soccerway ג'רר פורשלה, באתר WorldFootball.net ג'רר פורשלה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רר פורשלה".
אקוטופ

אֵקוֹטוֹפּ (מיוונית: οικος - בית) הוא מונח באקולוגיה, המתאר את תכולתה של סביבה מסוימת ואת המאפיינים שלה. למשל, אם סביבה טבעית כלשהי מוגדרת כמדבר, האקוטופ של סביבה זו מתאר את החול, צמחיית המדבר, המחסור במים ובעלי החיים המותאמים לאותו אזור. בשונה מביוטופ, האקוטופ מתמקד במכלול המרכיבים של אותה סביבה ולאו דווקא במרכיב הביוטי שלה. אקוטופ הוגדר לראשונה על ידי ארתור טנסלי ב-1939. אקוטופ משמש כעבודת חקר במדעי הסביבה. האקוטופ הוא עבודת חקר סביבתי לתלמידי הרמה המוגברת, הכוללת התייחסות להיבטים סביבתיים, בהיקף של 1 יח"ל. במסגרת האקוטופ נדרש התלמיד לבחור נושא לעבודה, להגדיר שאלות מחקר, לתכנון את המחקר, לבצע אותו ולסכם את המחקר בעבודה כתובה. העבודה נבדקת על ידי בוחן חיצוני והתלמיד נבחן עליה בפניו בעל פה. עבודת האקוטופ מאפשרת לתלמידים להתנסות ביישום עקרונות במדעי הסביבה באמצעות עבודה מעשית בשטח ולמידה אקטיבית, תוך ביצוע מיני מחקר, מקנה לתלמיד מיומנויות חקר, יסודות של חשיבה מדעית, דפוסים של עבודה עצמאית (הנחיה "מרחוק" של המורה) ועבודת צוות (לתלמידים העובדים בזוגות או בשלשות). ביומה משרד החינוך, הנחיות לכתיבת אקוטופ ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אליה ברודני

הרב אליהו ברודני הוא רב חרדי אמריקאי המשמש כאחד מראשי ישיבת מיר ברוקלין. חבר במועצת גדולי התורה בארצות הברית. נולד לרחל לאה ולשמואל ברודני. למד בישיבת תורה ודעת. משמש כאחד מראשי ישיבת מיר ברוקלין. הוא נחשב מגדולי ראשי הישיבות. בנוסף, הוא חבר במועצת גדולי התורה בארצות הברית. אחיו, הרב אבא ברודני, היה מנהל בית הספר הרב יעקב יוסף באדיסון שבניו ג'רזי. מאוחר יותר כיהן כראש כולל של כולל קהילת אדיסון, לפני שקיבל את תפקידו הנוכחי כמשגיח רוחני בישיבת לייקווד. ראש הישיבה לעיתונאי: "הדיון הזה ממש מיותר", באתר בחדרי חרדים ראש הישיבה מניו יורק הפתיע את הפוסק: "אני זוכר שהוריך נהרגו", באתר בחדרי חרדים עקב חולשת המשגיח: מינוי חדש בלייקווד, באתר כיכר השבת כל רגע - אשת חבר: אמו של רה"י - הלכה לעולמה, באתר kore.co.il ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
דרב אל חורנה

דרב אל חורנה הייתה דרך עות'מאנית, שחברה את החורן עם עכו. הדרך החלה במערב בעכו, שהייתה עיר נמל. מעכו היא עברה לתל כיסון, אעבלין ותל חנתון ואז עברה בדרום בקעת בית נטופה לתל אדמי וירדה דרך נחל יבנאל אל דרום הכנרת. הדרך חצתה את הירדן בג'סר אל מג'אמי (ליד מיקום חצר גשר הישנה) או במעברת אום ג'וני. בעבר המזרחי של הירדן התפצלה הדרך לשני סעיפים. בסעיף דרומי היא המשיכה מזרחה לאום קיס, דרעא, בוסרה וקנטה, ובסעיף צפוני עלתה דרך פיק לדמשק. פרופ' בוסתנאי עודד טוען שהדרך שימשה כבר בסוף תקופת הברונזה ובתקופה הישראלית, לאור הימצאותן של מצודות מתקופות אלו לאורך הדרך. הדרך שמשה בעיקר לסוחרים ופחות לצבאות, אף על פי ששימש את הצבא של אשור בפלישתו לתוך ארץ ישראל. בתקופה הרומית הוחלפה דרב אל חורנה על ידי דרך רומית שחברה את עכו עם בוסרה דרך טבריה. בוסתנאי עודד, דרב אל חורנה - דרך קדומה, ארץ ישראל, תשל"א, עמ' 191-197 החכמים שתקו, האבן זעקה, מעריב, 3 בדצמבר 1971 Israel Roll, Between Damascus and Megiddo: Roads and Transportation in Antiquity across the. Northeastern Approaches to the Holy Land, MAN NEAR A ROMAN ARCH, 2009, pages 8 and 13
אמיר אלקריף

אמיר אלקריף (ב-7 באוגוסט 1977) הוא כדורגלן עבר ישראלי, המשחק בעמדת המגן. אלקריף, התחיל את הקריירה שלו בהפועל אשדוד ובשנת 1999 הצטרף למ.ס. אשדוד. ב-16 באוקטובר 1999, אלקריף ערך את הופעת הבכורה שלו בקבוצה המאוחדת בהפסד 2-0 להפועל פתח תקווה. בקיץ 2003, אלקריף הושאל להפועל פתח תקווה עד לסיום העונה. ב-13 בדצמבר 2003, אלקריף ערך את הופעת הבכורה שלו בקבוצה, בניצחון 1-3 נגד מ.ס. אשדוד. בסיום העונה חזר לאשדוד, במדיה שיחק עד שנת 2007 אז פרש מכדורגל. ב-16 באוקטובר 2015, אלקריף רשם את הופעתו היחידה במדי הפועל אשדוד בניצחון 1-6 נגד אליצור עירוני יהודה. אמיר אלקריף, באתר ההתאחדות לכדורגל בישראל אמיר אלקריף, באתר Transfermarkt אמיר אלקריף, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיר אלקריף".
החיים כל כך טובים

החיים כל כך טובים (באנגלית: It's a Good Life) הוא סיפור מדע בדיוני ואימה קצר, מאת הסופר האמריקאי ג'רום ביקסבי. הסיפור נבחר על ידי אגודת המדע הבדיוני באמריקה להופעה באנתולוגיה "מבחר הסיפורת הבדיונית" ("The Science Fiction Hall of Fame") כאחד מעשרים סיפורי המדע הבדיוני הטובים ביותר. האנתולוגיה תורגמה לעברית על ידי עמנואל לוטם. הסיפור פורסם לראשונה בשנת 1953, בכרך השני של אסופת המדע הבדיוני Star Science Fiction Stories. בשנת 1961 עובד הסיפור לפרק של הסדרה אזור הדמדומים. הסיפור היה מועמד לפרס הוגו. הסיפור עוסק בילד בן שלוש בשם אנתוני פרמונט, שיש לו כוחות על טבעיים וכמעט אלוהיים: הוא יכול לקרוא מחשבות, ליצור דברים בכוח המחשבה, להזיז דברים, לשגר אנשים וחפצים לאן שהוא רוצה ואפילו להחיות מתים. אנטוני גר בכפר ושמו פיקסוויל עם משפחתו ודודתו. כמה רגעים לאחר שנולד הוא הפריד את פיקסוויל משאר העולם, ואף אחד בכפר לא יודע האם הוא השמיד את כל העולם שמחוץ לכפר או ששיגר את הכפר למקום רחוק ונידח. מכיוון שפיקסוויל מופרדת משאר העולם, האנשים בכפר חייבים לקיים את עצמם: הם מגדלים לעצמם מזון ובונים בעצמם את כל הרהיטים וכלי העבודה שהם צריכים. בכפר נשארו שרידים מהתקופה בה פיקסוויל עדיין הייתה מחוברת לעולם, כגון ספרים, תמונות, תקליטים ופסנתרים, שהם נחלת הכלל ותושבי הכפר מחליפים אותם ביניהם. מכיוון שאנתוני יודע לקרוא מחשבות, אנשי פיקסוויל מסווים את מחשבותיהם האמיתיות כשהם בסביבתו, וחושבים כל הזמן רק על כמה הם שמחים וכמה טוב להם. הם עושים זאת מכיוון שאנטוני עלול לפגוע בהם אם יחשבו עליו מחשבות שליליות - או יותר גרוע, עשוי לנסות לעזור להם אם הוא מחבב אותם, ניסיון שיכול להביא לתוצאות הרסניות. למרות שאנתוני לפעמים עושה דברים רעים, הוא אינו מרושע - פשוט יש לו תפישת עולם של ילד בן שלוש והוא עושה מה שנראה בעיניו נכון. יותר מכל אנתוני אוהב לעזור לבעלי חיים. הוא נוהג להגיע לחורשה קטנה באמצע שדה תירס ולהגשים את רצונותיהם של החיות הקטנות ששם. עלילת הסיפור מתרחשת במהלך מסיבת יום הולדת של שכנם של משפחת פרמונט, דן הוליס. במהלך המסיבה ניתן לו במתנה תקליט אותו הוא רוצה לנגן, אבל מציעים לו לא להשמיע אותו במהלך המסיבה, מכיוון שאנתוני לא אוהב שירה. דן משתכר ומתחיל לומר דברים רעים על אנתוני ולשיר. בדיוק באותו רגע נכנס אנתוני לחדר, אומר שדן הוא "איש רע", הופך אותו ל"משהו שלא היה דומה לשום דבר שיכול מישהו להעלות בדעתו" וחושב אותו עמוק לתוך קבר בשדה התירס. מפני ששמע את דודתו מתלוננת על החום, למחרת "הוריד אנתוני שלג שהרס חצי מהיבול - אבל זה היה יום כל כך טוב".
רק הלב הבודד (סרט)

רק הלב הבודד (באנגלית: None but the Lonely Heart) הוא סרט קולנוע אמריקאי משנת 1944 בבימויו של קליפורד אודטס, עם קרי גרנט ואתל ברימור בתפקידים הראשיים. התסריט מבוסס על רומן בשם זה מאת ריצ'רד ליוולין (1943). אתל ברימור זכתה בפרס אוסקר לשחקנית המשנה הטובה ביותר. קרי גרנט היה מועמד לפרס אוסקר לשחקן הטוב ביותר. כן היה הסרט מועמד לפרס אוסקר לעריכה הטובה ביותר ולפרס אוסקר לפסקול המקורי הטוב ביותר. שם הספר והסרט מקורו ביצירה בשם זה מאת פיוטר צ'ייקובסקי (אופוס 6, מס' 6). הנעימה מושמעת מדי פעם ברקע העלילה. ארני מוט (קרי גרנט) הוא רווק שמתגורר עם אמו האלמנה (אתל ברימור) בעל חנות לחפצים יד שנייה. רוב הזמן הוא משוטט ברחובות עם כלבו לצערה של אמו. הוא מכיר את אגי (ג'יין וייט), בחורה עדינה המנגנת בצ'לו ואוהבת אותו אך הוא נמשך יותר לאדה (ג'ון דופרז), גרושתו של הגנגסטר ג'ים מורדינוי (ג'ורג' קולוריס). ארני מתחבר לסוחר הנרי טוויט (בארי פיצג'רלד) שמייעץ לו בשאלות שונות. האמא מגלה לידידה המשכונאי אייק ובר (קונסטנטין שיין) כי היא חולה בסרטן וזה מודיע לארני. ארני משנה מיד את ייחסו לאמו, משפץ את החנות ועוזר לה בבית. בגלל המצב הכלכלי הקשה סוחרת האמא ברכוש גנוב וארני מתחבר לג'ים בפשעים כמו גניבת רכב וסחיטה. לבסוף הוא נתפס ומשוחרר בערבות. אדה מחליטה לחזור לג'ים והאמא נתפסת על החזקת רכוש גנוב ומאושפזת בבית חולים בבית הסוהר. ארני מגיע אליה ונפרד מהאם הגוססת בבכי. הוא משוטט בעיר, שומע את אגי מנגנת את "רק הלב הבודד" ונכנס אליה. "רק הלב הבודד", במסד הנתונים הקולנועיים IMDb (באנגלית) "רק הלב הבודד", באתר נטפליקס "רק הלב הבודד", באתר AllMovie (באנגלית) "רק הלב הבודד", במסד הנתונים הקולנועיים KinoPoisk (ברוסית) קדימון לרק הלב הבודד, באתר יוטיוב נעימת "רק הלב הבודד" של צ'ייקובסקי, באתר יוטיוב רק הלב הבודד, באתר TCM
אוזוסטרודון

אוזוסטרודון (שם מדעי: Eozostrodon) הוא סוג של דמויי יונק, שחי בתקופה טריאס עליון לפני 202–210 מיליון שנה באירופה. המאובנים שלו התגלו באנגליה ובויילס. האוזוסטרודון זה הגיע לאורך 10 סנטימטרים והיה קטן יותר מהמורגנוקודון שחי באותו אזור. האוזוסטרודון היה דומה לחולדה מודרנית והיה אוכל-כול שניזון בעיקר מחרקים, תולעים, חלזונות ובעלי חוליות קטנים כמו לטאות קדומות, ואולם למרות הדמיון שלו לחולדה הוא הטיל ביצים כמו קרוביו. האוזוסטרודון נכחד בסוף הטריאס עקב תחרות עם הדינוזאורים הראשונים. אוזוסטרודון, באתר האנציקלופדיה של החיים (באנגלית) אוזוסטרודון, באתר GBIF (באנגלית)
אתיל אצטט

אתיל אצטט (באנגלית: Ethyl acetate) הוא תרכובת אורגנית, שנוסחתה C4H8O2 והוא אסטר של חומצה אצטית ואתנול. בטמפרטורת החדר אתיל אצטט הוא נוזל שקוף, נדיף בעל ריח מתוק. החומר משמש כממס וכמדלל בתחומים שונים כדוגמת דבקים, מסיר לק, מיצוי קפאין מקפה או תה לייצור מוצר נטול קפאין ובתכשירים קוסמטיים. יתרונותיו של אתיל אצטט כממס הם מחירו הזול, רעילות נמוכה וריח נעים. C H 3 C O O H + C H 3 C H 2 O H ⇆ C H 3 C O O C H 2 C H 3 + H 2 O {\displaystyle CH_{3}COOH+CH_{3}CH_{2}OH\leftrightarrows CH_{3}COOCH_{2}CH_{3}+H_{2}O} ניצולת התגובה בטמפרטורת החדר כ-65% וניתן להסיט את שיווי המשקל לתוצרים באמצעות הוצאת המים מהמערכת. ניתן להכין את החומר גם מאתיל אלדהיד בקטליזה של אלקוקסיד 2 C H 3 C H O → C H 3 C O 2 C H 2 C H 3 {\displaystyle 2CH_{3}CHO\rightarrow CH_{3}CO_{2}CH_{2}CH_{3}} אתיל אצטט נמצא ביינות ומעניק ניחוח "פירותי" ליינות צעירים. מספר E של אתיל אצטט הוא E1504 מדיה וקבצים בנושא אתיל אצטט בוויקישיתוף J.O. Fenwick, D. Harrop, A.J. Head, Thermodynamic properties of organic oxygen compounds 46. Enthalpies of formation of ethyl acetate and 1-hexanoic acid, The Journal of Chemical Thermodynamics 10, 1978, עמ' 687-690 E1504 - Ethyl acetate
יצחק סורוצקין

הרב אברהם יצחק סורוצקין הוא רב וסופר אורתודוקסי, שהיה ראש ישיבת טלז-קליבלנד וראש מתיבתא דלייקווד. הוא חבר במועצת גדולי התורה בארצות הברית. סורוצקין נולד לרב ברוך סורוצקין, שהיה ראש ישיבת טלז. נישא לבתו של הרב יחזקאל גרובנר, רב ופוסק בפולין ובארצות הברית. הרב יצחק סורוצקין היה ראש ישיבת טלז, אך עקב מחלוקת בנוגע להנהגת הישיבה, הוא עבר ללייקווד שבניו ג'רזי, שם עובד כראש מתיבתא דלייקווד, ישיבה לגיל תיכון. סורוצקין, הוא גם תלמידו של הרב יוסף דוב הלוי סולובייצ'יק. אברהם יצחק בן ברוך סורוצקין, דף שער בספרייה הלאומית Shiurim By Rabbi Yitzchok Sorotzkin, torahdownloads.com ר"י "מתיבתא לייקוד" ניחם את משפחת סילבר, באתר COL Y. W. Editor, NEW: Six Gedolim Added To Moetzes Gedolei Hatorah Of Agudas Yisroel, The Yeshiva World, ‏2020-09-14 (באנגלית אמריקנית) Moetzes Gedolei Hatorah Call on Community to Achieve Improvements; New Chavrei HaMoetzes Welcomed | Hamodia.com, Hamodia, ‏2020-09-14 (באנגלית) Moetzes Agudas Yisroel to Host Worldwide Asifa Lihisorerus Tomorrow Night » The Lakewood Scoop » The heartbeat of the lakewood community, www.thelakewoodscoop.com
וי כחול (שיר)

"וי כחול" הוא סינגל שהוקלט על ידי הזמר הישראלי איל גולן. את השיר הוציאה חברת התקליטים ליאם הפקות ב-22 ביולי 2021. השיר נכלל באלבומו ה-26, קצת שמח קצת עצוב, שנכתב ועובד על ידי אבי אוחיון, רון ביטון ואיל גולן. בעיבוד היה שותף גם מתן דרור. ״וי כחול״ הוא שיר מודרני, שמתמקד בווי הכחול, שהרשת החברתית אינסטגרם מעניקה למשתמשים המאומתים בזהותם. גולן מספר על אישה שמייחלת לקבל את הווי הכחול, בעוד שיש לה דברים רבים אחרים דוגמת מכונית יוקרה, טבעת יהלום ושרשרת זהב. טרם הוצאת השיר, העלו אמנים רבים דוגמת עדן בן זקן, משה פרץ ודודו אהרון, סטורי לחשבון האינסטגרם שלהם, ושרו את אחת משורות השיר "יש לה הכל, אבל אין לה וי כחול". מבקר המוזיקה הישראלי יוסי חרסונסקי, כתב ביקורת שלילית על השיר, והעניק לו שניים וחצי כוכבי זהב מתוך חמישה. ”גולן מסמן בשיר הדאנס הזה את הידרדרות האומנות שלו לשפל חדש”, כתב בביקורת. לדף השיר באתר הספרייה הלאומית דור מאיר מועלם, ‏music-news/local/Article- 88bbf2e574d6b71026.htm המנותק: הסיפור האמיתי מאחורי ה"וי כחול" של אייל גולן, באתר ‏מאקו‏, 22 באוגוסט 2021 יפעת הללי אברהם, ‏מאחורי הטרנד "וי כחול" עומד אייל גולן, באתר ‏מאקו‏, 21 ביולי 2021 אייל גולן וי כחול, באתר של יוסי חרסונסקי
Demeanor

Demeanor הוא סינגל שהוקלט על ידי הראפר האמריקאי פופ סמוק בהשתתפות הזמרת הבריטית-אלבנית דואה ליפה. השיר יצא לאור ב-20 ביולי 2021, על ידי חברות התקליטים ויקטור ויקטור וריפבליק, כסינגל מוביל מתוך אלבום האולפן השני של פופ סמוק Faith. ב-9 ביולי 2021 רמזה דואה ליפה על כך שהיא תופיע באלבומו האולפן הקרוב של הראפר פופ סמוק הנקרא Faith, על ידי פרסום סרטון ברשתות החברתיות של הראפר מאזין לסינגל שלה "One Kiss" משנת 2018 עם הכיתוב "אתה לא יכול להגיד פופ בלי סמוק" יחד עם הצבעה על תאריך צאת האלבום. כעבור מספר ימים, נחשפה רשימת הרצועות של האלבום, בה הופיע שמה של ליפה. ב-16 ביולי 2021 יצא השיר יחד עם האלבום Faith, בו הוא נכלל כרצועה מספר שש עשרה. השיר נשלח לתחנות רדיו הלהיטים העכשוויים בארצות הברית ב-20 ביולי 2021 כסינגל הראשי מהאלבום. כל הקרדיטים שלהלן לקוחים מ-טיידל. פופ סמוק – שירה, כתיבה דואה ליפה – שירה, כתיבה דניאל מלזרחי – כתיבה דרו דקארו – כתיבה, הפקה מנטרה – כתיבה, הפקה, בס, תופים, גיטרה, קלידים, כלי הקשה מייקל גומס – כתיבה, הפקה, שירת רקע ג'ס ג'קסון – הפקה, תכנות, מיקסינג, מאסטרינג קורי "קאדץ" נוטילי – שותף בהפקה, תכנות, הקלטה סיאל אקארד-לי – עוזר מיקסינג מילות השיר "Demeanor" באתר Genius סרטון השיר "Demeanor" באתר יוטיוב Reeves, Mosi (19 ביולי 2021). "Pop Smoke, 'Faith' Album Review". Rolling Stone. ארכיון מ-19 ביולי 2021. נבדק ב-20 ביולי 2021. {{cite web}}: (עזרה) דואה ליפה, פופ סמק, דרו דקארו, דניאל מלזרחי, מנטרה, מייקל גומס דרו דקארו, מנטרה, מייקל גומס, ג'ס ג'קסון Richards, Will (9 ביולי 2021). "Dua Lipa hints at new collaboration with the late Pop Smoke". NME. אורכב מ-המקור ב-14 ביולי 2021. נבדק ב-16 ביולי 2021. {{cite web}}: (עזרה) Paul, Larisha (15 ביולי 2021). "Pop Smoke's Camp Reveales Feature-Stacked 'Faith' Tracklist". uDiscoverMusic. אורכב מ-המקור ב-16 ביולי 2021. נבדק ב-16 ביולי 2021. {{cite web}}: (עזרה) Breihan, Tom (16 ביולי 2021). "Stream Pop Smoke's New Album Faith Feat. Kanye West, Dua Lipa, Pusha T, & More". Stereogum. אורכב מ-המקור ב-16 ביולי 2021. נבדק ב-16 ביולי 2021. {{cite web}}: (עזרה) "Top 40 Rhythmic Future Releases". All Access. אורכב מ-המקור ב-16 ביולי 2021. נבדק ב-16 ביולי 2021. {{cite web}}: (עזרה) Pop Smoke / Demeanor / Credits, tidal (באנגלית) "Top 40/M Future Releases". All Access. אורכב מ-המקור ב-19 ביולי 2021. נבדק ב-19 ביולי 2021. {{cite web}}: (עזרה) Mancabelli, Alice. "Pop Smoke 'Demeanor' | (Radio Date: 23/07/2021)" (באיטלקית). Universal Music Group. ארכיון מ-20 ביולי 2021. נבדק ב-20 ביולי 2021 – via Radio Airplay SRL. {{cite web}}: (עזרה)
דריאן מאטיץ'

דריאן מאטיץ' (בסלובנית: Darijan Matić; נולד ב-28 במאי 1983) הוא כדורגלן עבר סלובני, ששיחק בעמדת הקשר. לאחר פרישה ממשחק פעיל הפך למאמן. מאטיץ', התחיל את הקריירה שלו במחלקת הנוער של סלובן ברטיסלבה, ממנה עבר לזו של פקטור. בשנת 2002 מאטיץ' חתם בטריגלב קרניי, בה שיחק עד לשנת 2004, פרט לחצי שנה בה שיחק בליובליאנה. בשנת 2004, מאטיץ' חתם בקופר במדיה שיחק חצי שנה, אז עבר לאולימפיה ליובליאנה. בינואר 2005, מאטיץ' חתם בדומז'אלה. ביולי 2006, מאטיץ' חתם בשיניק ירוסלבל מליגת העל הרוסית, שהייתה קבוצתו הראשונה מחוץ לסלובניה. ב-12 ביולי 2006, ערך את הופעת הבכורה שלו בקבוצה במשחק הליגה נגד ספרטק מוסקבה. לקראת עונת 2007, מאטיץ' הושאל לספרק נלצ'יק. בינואר 2008, מאטיץ' חזר לסלובניה וחתם באינטרבלוק ליובליאנה, במדיה זכה פעמיים ברציפות גביע ואף בסופר קאפ. ביולי 2009, מאטיץ' חתם בראפיד בוקרשט, במדיה שיחק עונה אחת. ב-5 בספטמבר 2010, מאטיץ' חתם בבני סכנין מליגת העל. במדי סכנין, רשם 12 הופעות בליגה ללא שער. בינואר 2011, מאטיץ' חתם בקריוובס מליגת העל האוקראינית, במדיה שיחק שלוש שנים. בקיץ 2014, מאטיץ' חזר לסלובניה ולקדנציה שנייה באולימפיה ליובליאנה. שנה לאחר מכן, זכה באליפות הראשונה שלו בקריירה. בינואר 2017, הושאל למורה עד לסיום העונה. בקיץ 2017, מאטיץ' חתם מאמן-שחקן בשנצ'ור. כיום הוא מאמן את קבוצת קרשקו. ב-4 ביוני 2006, מאטיץ' ערך את הופעת הבכורה שלו בנבחרת סלובניה בהפסד 3-0 לחוף השנהב. לזכותו של מאטיץ', 10 הופעות בנבחרת הלאומית של סלובניה, בהן לא כבש אף שער. אינטרבלוק הגביע הסלובני: 2007/2008, 2008/2009 הסופר קאפ הסלובני: 2008 אולימפיה ליובליאנה ליגת העל הסלובנית: 2015/2016 מדיה וקבצים בנושא דריאן מאטיץ' בוויקישיתוף דריאן מאטיץ', באתר Transfermarkt דריאן מאטיץ', באתר Soccerway דריאן מאטיץ', באתר National Football Teams דריאן מאטיץ', באתר FootballDatabase.eu פרופיל המאמן, באתר Transfermarkt דורון בן דור, ‏הקשר הסלובני דריאן מאטיץ' חתם לעונה בבני סכנין, באתר ONE‏, 5 בספטמבר 2010 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דריאן מאטיץ'".